**סיידי אליזבת סינק** (באנגלית: **Sadie Elizabeth Sink**; נולדה ב־56 באפריל 2002) היא שחקנית אמריקאית, הידועה בתפקיד מקס מייפילד בסדרת המסתורין של נטפליקס "דברים מוזרים" (2017–הווה). ב־2021 הופיעה בטרילוגיית סרטי האימה "רחוב הפחד"של נטפליקס וגילמה את התפקיד הראשי בסרטהּ הקצר של טיילור סוויפט "All Too Well".

סינק נכללה ברשימת טיים 100 נקסט לשנת 2022 של מגזין טיים, ובשנת 2023, בגיל 20, נכללה ברשימת פורבס 30Under30.

קורות חיים
----------

סינק נולדה בברנהאם, טקסס, ארצות הברית, כרביעית מבין חמישה ילדים. יש לה שלושה אחים גדולים: קיילב, ספנסר ומיטשל, ואחות צעירה ממנה בשם ג'אסי. אביה מאמן פוטבול. כשהייתה בת שבע, אמה החליטה לשלוח אותה לשיעורי משחק בתיאטרון קהילתי, בסמוך ליוסטון. ב־2012 קיבלה את התפקיד הראשי במחזמר "אנני" בברודוויי.

קריירה
------

סינק החלה לשחק בילדותה, כשאהבה את הסדרה "היי סקול מיוזיקל" ועם אחיה הגדול נהגה להציג סצינות מתוכה. אמה החליטה לשלוח אותה לשיעורי משחק ביוסטון, וב־2012 לוהקה למחזמר המפורסם "אנני" בברודוויי, שפתח את דלתה לעולם המשחק. לאחר מכן הופיעה בסדרות הטלוויזיה האמריקאיות "צדק בדם" ו"אודיסיאה אמריקאית". ב־2015 הופיעה שוב בברודוויי לצד הלן מירן במחזה "קהל במלכה", שם גילמה את אליזבת השנייה הצעירה.

ב־2017 לוהקה סינק לסרט "טירת הזכוכית", שהתבסס על הספר עטור הפרסים של ג'אנט וולס על ילדותה. במהלך הצילומים פגשה את משפחתו של השחקן וודי הרלסון, טבעוני ותיק, שהעניק לה השראה להפוך לטבעונית ושגרירה לזכויות בעלי חיים.

ב־2017 לוהקה סינק לתפקיד מקס מייפילד בסדרת המסתורין של נטפליקס "דברים מוזרים". שנתיים אחר כך השתתפה בסרט האימה "איליי".

ב־2021 כיכבה בשני סרטים מתוך טרילוגיית הסרטים של "רחוב הפחד", המבוסס על סדרת ספרים באותו השם, שנכתבה על ידי הסופר ר. ל. סטיין – רחוב הפחד – חלק 2: 1978 ורחוב הפחד – חלק 3: 1666, שעלו לנטפליקס ביולי 2021.

נואמת במרכז הכנסים של סן דייגו בסן דייגו, קליפורניה
ב־2021 הופיעה בסרט הקצר של טיילור סוויפט "All too well".

ההופעה של סינק בעונה הרביעית של דברים מוזרים, ובמיוחד בפרק "Dear Billy", זכתה לשבחים רבים. על הופעתה זכתה בפרס איגוד המבקרים בהוליווד לשחקנית המשנה הטובה ביותר בסדרת סטרימינג – דרמה, וקיבלה מועמדות לפרס סאטורן על הופעה של שחקנית צעירה.

ב־2022 היא גילמה את אלי, בתו הנטושה של הומוסקסואל עם עודף משקל (ברנדן פרייזר), בסרט הדרמה של דארן ארונופסקי "הלוויתן". על תפקידה בסרט הייתה מועמדת לפרס המבקרים לביצוע הטוב ביותר לשחקנית צעירה.

היא הופיעה ברשימת טיים 100 נקסט לשנת 2022 של מגזין טיים. ובשנת 2023, בגיל 20, הופיעה ברשימת פורבס 30Under30.

פילמוגרפיה
----------

### קולנוע

| שָׁנָה | סרט | תפקיד | הערות |
| --- | --- | --- | --- |
| 2016 | רוקי: הסיפור האמיתי | קימברלי |  |
| 2017 | טירת הזכוכית | לורי וואלס הצעירה |  |
| 2019 | איליי | היילי |  |
| 2021 | רחוב הפחד חלק שני: 1978 | זיגי ברמן |  |
| רחוב הפחד חלק שלישי: 1666 | קונסטנס / זיגי ברמן |  |
| All too well | 'היא' | סרט קצר |
| 2022 | הלוויתן | אלי סרספילד |  |
| זואי היקרה | טס דנונציו |  |
| TBA | *O'Dessa* |  |  |
| *Berlin Nobody* |  |  |

### טלוויזיה

| שָׁנָה | סדרה | תפקיד | הערות |
| --- | --- | --- | --- |
| 2013 | האמריקאים | לאנה | פרק: "Mutually Assured Destruction" |
| 2014 | שוטרים בדם | דייזי קרפנטר | פרק: "Insult to Injury" |
| 2015 | *American Odyssey* | סוזן באלארד | 11 פרקים |
| 2016 | קימי שמידט | נערה טווין | פרק: "Kimmy Sees a Sunset!" |
| 2017–הווה | דברים מוזרים | מקסין "מקס" מייפילד | תפקיד ראשי (עונה 2–הווה); 26 פרקים |

### תיאטרון

| שָׁנָה | מחזה | תַפְקִיד | מָקוֹם | הערות |
| --- | --- | --- | --- | --- |
| 2011 | חג המולד הלבן | סוזן וויברלי | תיאטרון מתחת לכוכבים | אֵזוֹרִי |
| 2012 | אנני | אנני | אֵזוֹרִי |
| אנני | אנני, דאפי (לסירוגין) | תיאטרון פאלאס | ברודוויי |
| 2012–14 | אנני, טסי, דאפי ועוד. |
| 2015 | הקהל | המלכה הצעירה אליזבת השנייה | תיאטרון ג'רלד שוינפלד | ברודוויי |

קישורים חיצוניים
----------------

ויקישיתוף מדיה וקבצים בנושא **סיידי סינק** בוויקישיתוף
* סיידי סינק, ברשת החברתית פייסבוק
* סיידי סינק, ברשת החברתית אקס (טוויטר)
* סיידי סינק, ברשת החברתית אינסטגרם
* סיידי סינק, במסד הנתונים הקולנועיים IMDb (באנגלית)
* סיידי סינק, באתר AllMovie (באנגלית)
* סיידי סינק, באתר Rotten Tomatoes (באנגלית)
* סיידי סינק, באתר Metacritic (באנגלית)

הערות שוליים
------------

1. ↑   Sadie Sink Recalls Her First Kiss On Stranger Things!, סרטון בערוץ "heatworld", באתר יוטיוב
2. 1 2  וינונה ריידר, 2022 TIME100 Next: Sadie Sink‏, Time (באנגלית)
3. 1 2  Forbes 30 Under 30 2023: Celebrities‏, Forbes (באנגלית)
4. ↑  POMO Media Group sro, Sadie Sink‏
5. ↑  ‏AP Breakthrough Entertainer: Sadie Sink smiles through drama, באתר apnews.com, ‏17 בדצמבר 2022, בדיקה אחרונה ב־28 באוגוסט 2023

|  |  |
| --- | --- |
| בקרת זהויות עריכת הנתון בוויקינתונים | 
* GND: 1272373266
* LCCN: no2018081033
* VIAF: 6480152988213812790003
* WorldCat: lccn-no2018081033

 |